ANUNȚ

privind organizarea consultării publice a proiectului actului normativ

conform Legii nr. 239/2008

privind transparența în procesul decizional

Serviciul Vamal inițiază consultarea publică la proiectul Ordinului Serviciului Vamal cu privire la aprobarea Regulamentului privind procedura de vămuire a trimiterilor poștale internaționale.
Scopul proiectului de ordin este ajustarea procedurii de vămuire a trimiterilor poștale internaționale transportate de operatorii poștali, care va contribui la facilitarea formalităților vamale și asigurarea unui control vamal eficient, precum și de necesitatea revizuirii seturilor de date care urmează a fi prezentate Serviciului Vamal, în funcție de categoria trimiterilor poștale.
Conceptul propus are drept scop asigurarea unui cadru procedural clar și unitar pentru declararea, vămuirea și efectuarea controlului vamal al trimiterilor poștale internaționale.
În context, pentru sporirea calității proiectului de ordin, solicităm implicarea activă a tuturor subiecților interesați prin prezentarea propunerilor de rigoare până la 21 septembrie 2026, la adresele de e-mail: vitalie.rodideal@customs.gov.md,  numărul de tel: (022) 574-122 sau la adresa: MD-2065, mun. Chișinău, str. Nicolae Starostenco 30.
